Маркирайки дебюта си в 1970 Голяма награда на Испания на пистата Харама, Йохен Ринт донесе четири победи и три пол-позиции, докато съотборникът му Джон Майлс успя да регистрира само седмо и осмо място в Зандвоорт и в Клермон-Феран. Ринт бе сигурен шампион, преди да се случи нелепата смърт на австриеца по време на квалификацията за 1970 Голяма награда на Италия, карайки 72 без монтирани предни и задни крила. Смъртта на популярния пилот накара Майлс да се откаже от състезателна дейност, а на техните места дойдоха Емерсон Фитипалди и Райн Визел, които завършиха съответно 1-ви и трети в 1970 Голяма награда на САЩ, а с това гарантира посмъртно титлата на Ринт, след като главният му съперник от Ферари, Джаки Икс завърши втори в това състезание. Двукратния шампион Греъм Хил също пилотира 72 за частния отбор на Роб Уолкър, но без видими резултати.